**RAPORT PRIVIND SITUAŢIA HIDROMETEOROLOGICĂ**

**ŞI A CALITAŢII MEDIULUI**

**în intervalul 08.09.2025, ora 08.00 – 09.09.2025, ora 08.00**

#### **I. SITUAŢIA HIDROMETEOROLOGICĂ**

**1. Situaţia și prognoza hidrologică pe râurile interioare și Dunăre, din 09.09.2025, ora 08.00**

**RÂURI:**

**I.N.H.G.A.** a emis o **ATENŢIONARE Hidrologică, cod galben,** valabilă în intervalul **08.09.2025 ora 14:00 – 09.09.2025 ora 12:00**, vizând **scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri** din bazinele hidrografice **Vişeu, Iza, Someş, Crişul Repede, Arieș,** cu posibile depăşiri ale **COTELOR DE ATENŢIE**, astfel:

**COD GALBEN**

**În intervalul 08.09.2025 ora 14:00 – 09.09.2025 ora 12:00** pe râurile din bazinele hidrografice: Vişeu – bazin superior şi afluenţi bazin mijlociu şi inferior, Iza – bazin superior şi afluenţi bazin mijlociu şi inferior **(judeţul Maramureş)**, Someşul Mare – bazin superior şi afluenţi bazin mijlociu şi inferior **(judeţul Bistriţa Năsăud)**, Someşul Mic – bazin superior şi afluenţi bazin mijlociu şi inferior **(judeţele: Bihor şi Cluj)**, Crișul Repede – bazin amonte S.H. Ciucea și afluenții aferenți sectorului aval S.H. Ciucea – amonte S.H. Vadu Crișului **(judeţele: Cluj și Bihor)**, Arieș – bazin superior și afluenţi bazin mijlociu și inferior **(judeţele: Alba şi Cluj)**.

**Atenţionarea Hidrologică vizează în principal fenomenele de scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale.**

Aceast mesaj a fost transmis de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:*

* - *ALBA, BIHOR, BISTRIŢA-NĂSĂUD, CLUJ şi MARAMUREŞ – ATENŢIONARE Hidrologică, cod Galben*

**Debitele au fost relativ staționare,** exceptând râurile din bazinele Vişeu, Iza şi bazinele superioare ale Someşului Mare, Someşului Mic, Crişurilor şi Arieşului unde au fost în creştere datorită precipitațiilor căzute în interval şi propagării şi cursul inferior al Mureşului unde au fost în scădere.

Scurgeri imortnate pe versanți, torenți, pâraie s-au înregistrat pe unele râuuri din nord-vestul, nordul şi centrul țarii ca urmare a averselor căzute în interval.

Debitele se situează la valori sub mediile multianuale lunare, cu coeficienți moduli cuprinși între 30-80% și mai mici (sub 30%) pe râurile din bazinele hidrografice: Iza, Tur, Lăpuș, Crasna, Barcău, Crișuri, Moravița, Caraș, Nera, Cerna, Jiu, Vedea, Argeş, Rm. Sărat, Bârlad, Tazlău, pe unii afluenți din bazinul mijlociu și inferior al Oltului, pe afluenții Prutului și pe râurile din Dobrogea.

În interval au fost emise două **AVERTIZĂRI HIDROLOGICE** pentru fenomene imediate și trei **ATENȚIONĂRI HIDROLOGICE** pentru fenomene imediate.

Este în vigoare **ATENȚIONAREA HIDROLOGICĂ nr.75 din 08.09.2025**, începând cu ora 14:00.

Nivelurile pe râuri la stațiile hidrometrice se situează sub **COTELE DE ATENȚIE**.

**Debitele vor fi relativ staționare,** exceptând râurile din bazinele: Vişeu, Iza, Tur, Someş, Crasna, Barcău, Crişuri unde vor fi în creştere datorită precipitațiilor prognozate şi propagării.

Se menține în vigoare **ATENȚIONAREA HIDROLOGICĂ nr.75 din 08.09.2025**, până la ora 14:00.

Nivelurile pe râuri la stațiile hidrometrice se vor situa sub **COTELE DE ATENȚIE**.

**DUNARE:**

**Debitul la intrarea în țară (secțiunea Baziaș) în** **intervalul 08 – 09.09.2025 a fost în scădere la valoarea de 2350 m3/s,** sub media multianuală a lunii **septembrie (3800 m3/s).**

În aval de Porţile de Fier debitele au fost în scădere pe sectorul Gruia – Corabia, în creștere pe sectorul Tr. Măgurele - Oltenița și relativ staționare pe sectorul Călărași – Tulcea.

**Debitul la intrarea în** **țară (secțiunea Baziaș) va fi staționar (2300 m3/s).**

În aval de Porțile de Fier debitele vor fi relativ staționare.

**2.** **Situaţia meteorologică în intervalul 08.09.2025, ora 08.00 – 09.09.2025, ora 08.00**

**A.N.M.** a emis **o ATENŢIONARE Meteorologică, cod galben** valabilă în intervalul **08.09.2025, ora 12.00 – 08.09.2025, ora 23.00**, vizând **instabilitate atmosferică,** conform căreia: În nordul Crișanei, Maramureș, vestul Transilvaniei și local la munte vor fi perioade cu instabilitate atmosferică, ce se va manifesta prin averse torențiale, descărcări electrice, intensificări ale vântului (rafale de 50...70 km/h) și izolat grindină. În intervale scurte de timp sau prin acumulare, cantitățile de apă vor fi de 15...20 l/mp și izolat de peste 30...35 l/mp.

Notă: marți (09 septembrie) vor fi manifestări de instabilitate atmosferică în nord-vestul și centrul țării, precum și în zonele montane.

Aceast mesaj meteorologic a fost transmis de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situații al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătății, Ministerul Economiei, Ministerul Agriculturii și Dezvoltării Rurale, Comisia Națională pentru Controlul Activităților Nucleare, Serviciul de Protecție și Pază, Serviciul de Telecomunicații Speciale, S.C. Hidroelectrica S.A., Agenția Naţională de Îmbunătăţiri Funciare și către următoarele Comite Judeţene pentru Situaţii de Urgenţă:*

• - ALBA, ARAD, ARGEŞ, BRAŞOV, BIHOR, BISTRIŢA-NĂSĂUD, CLUJ, COVASNA, HARGHITA, HUNEDOARA, MARAMUREŞ, MUREŞ, SATU-MARE, SĂLAJ, SIBIU şi VÂLCEA – ATENŢIONARE Meteorologică, cod Galben

**În ţara,** Vremea a fost în general instabilă în regiunile intracarpatice; astfel, începând cu orele amiezii, local în Crișana, Maramureș, Transilvania, precum și în zonele montane și izolat în Banat, instabilitatea atmosferică s-a manifestat prin înnorări temporar accentuate, averse și descărcări electrice. În restul teritoriului vremea a fost predominant frumoasă, cerul a fost variabil la senin, iar astfel de fenomene s-au semnalat doar izolat în nordul Olteniei și al Munteniei. Ploile au avut și caracter torențial, iar cantitățile de apă au depășit pe spații mici 15...20 l/mp și punctiform 35...50 l/mp (până la 52,5 l/mp la Balc, județul Bihor). Au fost consemnate căderi de grindină, confirmate din datele rețelei meteo, pe raza județelor Cluj, Bistrița-Năsăud, Bihor, iar din surse externe în județul Alba. Vântul a suflat slab și moderat, cu intensificări de scurtă durată în timpul ploilor, în special în nord-vestul și centrul teritoriului, cu viteze în general de 45...55 km/h, iar în județele Alba și Mureș (stațiile meteorologice Sebeș, Târnăveni, Târgu Mureș) au fost consemnate vijelii, cu viteze la rafală ce au atins 72 km/h. Temperaturile maxime, asemănătoare cu cele din ziua precedentă, s-au încadrat între 23 de grade la Huedin și 32 de grade la Arad, Sânnicolau Mare, Jimbolia, Timișoara, Banloc, Lugoj, Moldova Veche, Târgu Jiu, Calafat și Băilești, iar la ora 6 se înregistrau valori termice cuprinse între 9 grade la Joseni și Miercurea Ciuc și 23 de grade la Moldova Nouă și Oravița. În a doua parte a nopții, în depresiuni și cu totul izolat în deltă, s-a semnalat ceață.

***Observație:*** *au fost emise* ***26 mesaje pentru fenomene meteorologice periculoase imediate:*** *12 avertizări cod portocaliu și 14 atenționări cod galben .*

**La Bucureşti,** vremea a fost în continuare călduroasă în orele amiezii. Cerul a fost mai mult senin, iar vântul a suflat slab până la moderat. Temperatura maximă a fost de 29 de grade la Afumați, 30 de grade la stația meteo Băneasa și 31 de grade la Filaret, iar la ora 6 se înregistrau 14 grade la stația meteo Băneasa și 17 grade la Afumați și Filaret.

**3. Prognoza meteorologică în intervalul 09.09.2025, ora 08.00 – 10.09.2025, ora 08.00**

**În ţara,** Vremea se va răci semnificativ în nord-vestul și centrul țării, unde vor fi înnorări temporar accentuate și perioade cu averse, însoțite de descărcări electrice. În restul teritoriului, valorile termice vor fi comparabile cu cele din ziua precedentă, în sud-vest, sud și sud-est vor caracteriza o vreme călduroasă, iar manifestări specifice instabilității atmosferice se vor semnala pe spații mici. În intervale scurte de timp sau prin acumulare, cantitățile de apă vor depăși pe arii restrânse 15...20 l/mp. Vântul va sufla slab și moderat, cu intensificări de scurtă durată în timpul ploilor. Temperaturile maxime se vor situa în general între 22 și 32 de grade, iar cele minime vor fi cuprinse între 7 grade în depresiunile din estul Transilvaniei și 20 de grade pe litoral. Dimineața și noaptea, pe arii restrânse se va forma ceață.

**La Bucureşti,** vremea va fi călduroasă. Cerul va fi variabil, iar vântul va sufla slab și moderat. Temperatura maximă se va situa în jurul a 32 de grade, iar cea minimă va fi de 14...16 grade.

###### **II. CALITATEA APELOR**

2.1. Pe fluviul Dunarea

**PIAC Bulgaria** revine cu informații referitoare la posibila poluare a apei Fluviului Dunărea, precizând că în timpul inspecției, s-a constatat că la data de 07.09.2025 a avut loc o deversare accidentală de ape uzate neepurate de la o instalație de prelucrare a uleiurilor vegetale prin tratare cu acid citric în fluviul Dunărea. După inspecție, deversarea a fost oprită în aceeași seară. A fost prelevata o probă de apă din fluviul Dunărea din zona locului incidentului.

Se va reveni cu informații despre rezultatele analizei probelor de apă.

2.2. Pe râurile interioare

Nu au fost semnalate evenimente deosebite.

2.3. Pe Marea Neagra

Nu au fost semnalate evenimente deosebite.

###### **III. CALITATEA MEDIULUI**

**3.1. În domeniul aerului**

Nu au fost semnalate evenimente deosebite.

**3.2. În domeniul solului şi vegetaţiei**

***Direcţia Silvică Olt*** informează despre producerea, în data de 07.09.2025, la ora 21.00, a unui incendiu de litieră pe raza Ocolului Silvic Balș, comuna Baldovinești, localitatea Baldovinești, judeţul Olt. A fost afectată o suprafață de 0,67 ha. Incendiul a fost stins în 08.09.2025, la ora 03.30, de către personalul silvic, pompieri şi cetăţeni. Cauza izbucnirii incendiului a fost utilizarea focului deschis nesupravegheat în zona limitrofă fondului forestier.

**ARBDD Tulcea** revine cu informații referitoare laincendiul izbucnit în data de 05.09.2025, în jurul orei 07.30, din Districtului Ecologic Sulina, în zona canalul Bogdaproste, malul drept, județul Tulcea, precizând că acesta a fost lichidat în data de 07.09.2025, în jurul orei 14.00; a ars vegetație uscată, stuf și papură pe o suprafața de 25 ha.

**Nu au fost observate mortalităţi la speciile de păsări şi animale sălbatice în zona incendiată.**

**3.3. În domeniul supravegherii radioactivităţii mediului**

Nu au fost semnalate evenimente deosebite.

**3.4. În municipiul Bucureşti**

Nu au fost semnalate evenimente deosebite.

**DIRECȚIA COMUNICARE ȘI DIGITALIZARE**